স্বামীর কাছ থেকে কিস্তি নিয়ে এনজিওতে প্রদান করতে না পারার কারনে অনেক মহিলা সদস্য আত্মহত্যা করতে বাধ্য হয়। অনেক সদস্যের পারিবারিক বন্ধন ভেঙ্গে যায়। ফলস্বরূপ এদের ছেলে মেয়েরা যাযাবরের মত বড় হতে থাকে এবং অনেকেই পরবর্তীতে সন্ত্রাসী অথবা মাদকাসক্ত হয়ে পড়ে। এনজিও গুলো ঋণের বিপরীতে অধিক হারে সুদ আদায়ের ফলে গ্রামের গরীব মানুষ গুলো নানা রকম ঋণের বেড়াজালে আবদ্ধ হয়ে যাচ্ছে । ক্ষুদ্র ঋণ গ্রহীতাদের কাছথেকে উচ্চসুদ আদোয়ের ফলে ক্ষুদ্রঋণ কর্মসূচী প্রকৃত সুফল আনতে পাছেনা। সদযুক্ত ঋণ চরম দারিদ্র্যতা কমাতে পুরোপুরি ব্যর্থ হচ্ছে। সুদের সাথে স্বার্থপরতা জড়িত বলে মানবিকতা চরমভাবে উপেক্ষিত হয়। তাই ঝগড়া বিবাদ কলহ বৃদ্ধি পায়। সুদ দাতা ও গ্রহীতার মধ্যে অনৈক্য সৃষ্টি হয়। প্রচলিত ক্ষুদ্রঋণ গ্রহীতাকে ঋণের জালে আটকে ফেলে মনসিক দুবর্ল করে ফেলে। সুদ ভিত্তিক ঋণ ব্যবস্থায় কেউ হচ্ছে বিলাসী। কেউ হচ্ছে পথের ভিখারী। মানুষের রক্ত চুষে অর্জিত অর্থ সম্পদেও অধিকারীরা স্থায়ী ও স্থিতিশীল কিছুর পরিবর্তে ক্ষন ভঙ্গুরকে আকড়ে ধরে নানা সমস্যা বাড়াচ্ছে।